Sylvi Visapää

Sylvi Ragna Margaretha Visapää, vuoteen 1938 Backberg  (29. kesäkuuta 1902 Rauma – 21. syyskuuta 1995 Helsinki) oli opetusneuvos, joka teki elämäntyönsä partio- ja kristillisten järjestöjen parissa.

Sylvi Visapään vanhemmat olivat rautatieinsinööri Adolf Backberg ja Alina Ingeborg Malmström. Visapää tuli ylioppilaaksi 1920 ja valmistui ekonomiksi 1922. Hän oli Suomen kristillisten ylioppilaiden liiton sihteeri 1938–1943, Naisten työvalmiusliiton toiminnanjohtaja 1943, Suomen NNKY:n pääsihteeri  1946–1970, Suomen partiotyttöjärjestön ylijohtaja 1943–1951, Partiotyttöjen Maailmanliiton korkeimman johtoelimen maailmankomitean jäsen 1946–1952 ja puheenjohtaja 1950–1952, ensimmäisenä suomalaisena,  sekä NNKY:n maailmanjärjestön varapuheenjohtaja 1951–1963. Suomen Lähetysseuran palveluksessa Kiinassa Visapää oli 1931–1932. Opetusneuvoksen arvonimen hän sai 1970.

Lähteet

 Suomalaiset järjestöjohtajat
 Vuonna 1902 syntyneet
 Vuonna 1995 kuolleet